**VAROVNÉ SIGNÁLY PRI ROZLIČNÝCH TYPOCH DROGOVÝCH ZÁVISLOSTÍ**

**ZMENY AKTIVÍT A ZVYKOV**

**nevysvetlené absencie**
-   dieťa chodí domov neskoro
-   nerešpektuje zákaz vychádzok
-   zostáva vonku cez noc
-   často na krátky čas zmizne

**domáce povinnosti**
-   dieťa odmieta pomáhať pri domácich prácach
-   zabúda alebo odmieta zúčastňovať sa na rodinných akciách
-   neupratuje si izbu, neplní si svoje povinnosti

**kamarátstvo, kontakty**
-   s kamarátmi dieťa podniká krátke výlety
-   odmieta predstaviť kamarátov rodičom
-   máva čudné telefonáty alebo hovory v neobvyklom čase

**kamaráti, popularita**
-   dieťa sa zrazu stáva obľúbeným
-   prejavuje náhlu sexuálnu aktivitu
-   dostáva od kamarátov dary

**stravovacie návyky**
-   náhle rastie alebo sa stráca chuť do jedla
-   dieťa odrazu túži po sladkostiach

**reč**
-   dieťa veľmi nadáva
-   má kamarátov, ktorí sa nepekne vyjadrujú

**zmeny v návykoch na spánok**
-   rozvíja sa nepravidelný návyk na spánok
-   dieťa prespí väčšinu dňa, ale v noci je hore

**podmienky v detskej izbe**
-   dieťa stále vetrá, používa ventilátor, osviežovače vzduchu
-   nevpúšťa rodičov do izby
-   má zavretú debničku, ktorú nesmie nikto otvoriť

**problémy v škole**
-   dieťa si nerobí domáce úlohy, zanedbáva povinnosti
-   zhoršilo si prospech
-   klesá motivácia, mešká do školy
-   problémy s disciplínou, znižuje sa rešpekt voči učiteľom

**Z M E N Y   Z O V Ň A J Š K U**

**ZDRAVIE** -  dieťa sa stáva čoraz menej odolnejšie voči infekciám, vzniká vyššie riziko vzniku nádorových ochorení napríklad nádor pľúc, chronický kašeľ a iné.

**TELESNÝ VÝVOJ** -  môže nastať spomalenie alebo úplne zabrzdenie vývoja.

**REČOVÝ PREJAV** -  keď má dieťa náhle problémy s rozprávaním alebo mrmle, či rozpráva rozrušene a nesúvisle, mýli sa – je podozrenie, či to nesúvisí s drogami.

**OČI** -  napuchnuté, upretý pohľad, krvou podliate oči, rozšírené zrenice, sklesnuté viečka alebo potreba nosiť slnečné okuliare – ukazovatele potenciálnej toxikománie.

**NOS** -  nádcha, krvácanie z nosa, kýchanie svedčia o poškodení citlivého a jemného orgánu hlavne šnupaním rôznych druhov drog.

**ÚSTA** -  popraskané pery, ktoré človek stále olizuje je ďalším signálom užívania drog.

**POKOŽKA** - stopy po ihlách, sfarbené prsty od cigariet a iné.

U každého z nás vzniká potenciálne riziko vzniku určitej formy drogovej závislosti a samozrejme následky s týmto problémom spojené.
Určite nie je jednoduché čeliť takej skutočnosti avšak je potrebné zamyslieť sa a snažiť sa preventívne zasiahnuť. Na to však nestačí jeden. Je nevyhnutné spojiť sa, pokúsiť sa pozitívne ovplyvňovať mládež, povzbudzovať nasledujúce generácie a odvracať ich pozornosť od podobnej formy ” zábavy ” a vypĺňania si voľného času.
Hľadajme spoločne cestu, na ktorej bude určite veľké množstvo prekážok a nástrah. No každá cesta má svoj koniec – svoj cieľ. My potrebujeme nájsť cieľ s nápisom – ž i v o t.  Vyhnime sa teda ceste, ktorej koniec je označený – s m r ť.